कोंडपल्ली
कोंडपल्ली (Kondapalli) भारत के आन्ध्र प्रदेश राज्य के कृष्णा ज़िले में स्थित एक गाँव है। राष्ट्रीय राजमार्ग 30 यहाँ से गुज़रता है। कोंडपल्ली अपने लकड़ी के तराशे गए खिलौनों के लिए प्रसिद्ध है। यह विजयवाड़ा के समीप स्थित है और उसका उपनगर बनता जा रहा है।
कनॉट प्लेस
कनॉट प्लेस (आधिकारिक रूप से राजीव चौक) दिल्ली का सबसे बड़ा व्यवसायिक एवं व्यापारिक केन्द्र है। इसका नाम ब्रिटेन के शाही परिवार के सदस्य ड्यूक ऑफ कनॉट के नाम पर रखा गया था। इस मार्केट का डिजाइन डब्यू एच निकोल और टॉर रसेल ने बनाया था। यह मार्केट अपने समय की भारत की सबसे बड़ी मार्केट थी। अपनी स्थापना के ६५ वर्षों बाद भी यह दिल्ली में खरीदारी का प्रमुख केंद्र है। यहां के इनर सर्किल में लगभग सभी अंतर्राष्ट्रीय ब्रैंड के कपड़ों के शोरूम, रेस्त्रां और बार हैं। यहां किताबों की दुकानें भी हैं, जहां आपको भारत के बारे में जानकारी देने वाली बहुत अच्छी किताबें मिल जाएंगी।